stanford-oval/wikipedia huggingface dataset:
White Horse
ביקורת

"White Horse" ספג שבחים ביקורתיים רבים מטעם מבקרי המוזיקה עם צאתו. אוגוסט בראון מלוס אנג'לס טיימס השוותה את השיר ל-"Jolene" של דולי פרטון ואמרה שסוויפט ממשיכה את דרכה של פרטון. ג'ונתן קיף ממגזין סלאנט כינה את השיר כ"בלדה מקסימה" ואמר כי זהו השיר הטוב ביותר מהאלבום. עם זאת מתח ביקורת על מילותיו וטען שסוויפט "עושה שימוש בתמונה שחוקה וקלישאתית ולא משתמשת בה בשום דרך חדשה". ג'וש לאב מווילג' ווייס אמר כי "חוכמה על-טבעית זורחת דרך המילים והנושא של השיר", ובנוסף ציין כי זהו השיר הטוב ביותר באלבום. לוסי דייוויס מ-BBC טענה כי המילים בשיר חוזרות על עצמן ביחס לשירים אחרים באלבום והוסיפה שסוויפט עושה בהם שימוש חוזר. מבקר מבילבורד כתב: "הסינגל השני מהתקליטור הנמכר ביותר של טיילור סוויפט הוא בלדה יפה ומאופקת, המציגה את מיומנות השירה שלה, בשילוב ליריקה מקסימה המאירה זרקור על שירתה החריפה". בנוסף, שיבח את הפקת השיר וטען "שהיא הפכה את הביצועים הקוליים של סוויפט למוחשיים ורגשיים יותר". בהמשך, אמר ש"השיר הוא מסוג השירים שכולם יכולים להזדהות איתו". קייט קיפר מפייסט כינתה את השיר כאחד מהשירים הטובים ביותר של סוויפט. שון דולי מ-About.com אמר שהוא חושב שהשיר הוא בין השירים הטובים באלבום. בטקס פרסי גראמי ה-52 זכה "White Horse" בפרס "שיר הקאנטרי הטוב ביותר" ו"ביצוע סולו הקאנטרי הווקאלי הטוב ביותר – אישה".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 53 |  |
| רולינג סטון | כל 206 השירים של טיילור סוויפט, לפי דירוג | 71 |  |
| BuzzFeed | 167 השירים הטובים ביותר של טיילור סוויפט, לפי דירוג | 75 |  |
| NME | השירים הטובים ביותר של טיילור סוויפט, לפי דירוג | 49 |  |
| Nylon | רצועות מספר 5 הטובות ביותר של סוויפט, מדורגות | 8 |  |
| Paste | 158 השירים הטובים ביותר של טיילור סוויפט, לפי דירוג | 57 |  |
| Vulture | 179 השירים הטובים ביותר של טיילור סוויפט, לפי דירוג | 41 |  |
הצלחה מסחרית

השיר הגיע למקום ה-13 במצעד הבילבורד הוט 100 ביחד עם חמישה שירים נוספים של סוויפט, ובכך שברה שיא כאשר הפכה לאמן היחיד מלבד האנה מונטנה (מיילי סיירוס) שהכניס שישה שירים למצעד באותו השבוע. אך שבוע שלאחר מכן הוא ירד למקום ה-56. בשבוע שלאחר מכן, הוא הצליח לעלות למקום ה-44 אך לא הצליח להיכנס לעשרים העליונים בחזרה. בסך הכול שהה 22 שבועות במצעד. הגעתו למקום ה-13 עזרה לסוויפט לשבור שיא נוסף כאשר הייתה לאמן היחיד שכל שירי האלבום שלו הצליחו להיכנס ל-40 העליונים במצעד. נכון לנובמבר 2017, השיר נמכר בלמעלה מ-2 מיליון עותקים במדינה ובכך קיבל מעמד פלטינה כפולה.
במצעד שירי הקאנטרי השיר הגיע בשיאו למקום השני ובכך הפך לשיר השביעי של הזמרת להיכנס לעשירייה הפותחת במצעד. הוא שהה במקום זה עוד שבוע נוסף ולאחר מכן ירד למקום השביעי. בסך הכול שהה 20 שבועות במצעד זה. בקנדה השיר פחות זכה להצלחה כאשר הגיע בשיאו למקום ה-43 בלבד בקנדה הוט 100, אם כי כן הצליח להגיע למעמד זהב במדינה. גם באוסטרליה לא זכה להצלחה רבה כאשר הגיע למקום ה-41, ובבריטניה למקום ה-60.
פרסים ומועמדויות

| שנה | טקס | פרס | תוצאה | מקור |
| --- | --- | --- | --- | --- |
| 2009 | פרסי המוזיקה של SESAC נאשוויל | פרסים מיוחדים לקידום נמרץ של שיר קאנטרי | זכייה |  |
| 2010 | פרסי BMI | שירים זוכי פרסים | זכייה |  |
| 2010 | פרסי BMI | ההוצאה לאור של השנה | זכייה |  |
| 2010 | פרסי גראמי | ביצוע סולו הקאנטרי הווקאלי הטוב ביותר – אישה | זכייה |  |
| 2010 | פרסי גראמי | שיר הקאנטרי הטוב ביותר | זכייה |  |
הופעה

סוויפט הופיעה לראשונה עם השיר בטקס פרסי המוזיקה האמריקאית 2008. לאחר מכן היא הופיעה שוב עם השיר בטקס פרסי גראמי ה-51 כאשר ביצעה את השיר יחד עם גרסת כיסוי לשיר "I'm Sorry" של ברנדה לי. לאחר מכן היא המשיכה לקדם את השיר כאשר הופיעה איתו באירוע השנתי של ערוץ AOL, באירוע סטודיו 330 סשנס, בפסטיבל הקאנטרי השנתי של ארצות הברית לשנת 2009, בפסטיבל V, ובתוכנית הטלוויזיה "רוקדים עם כוכבים". בנוסף לכך, הופיעה עם השיר לאורך כל סיבוב ההופעות השני שלה, "Fearless Tour" ובמספר הופעות בסיבובי הופעות נוספים שקיימה במרוצת השנים.
סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "White Horse" הוצג באצטדיון אליג'אנט בלאס וגאס ב-25 במרץ 2023. במהלך המופע בסידני שנערך ב-23 בפברואר 2024, סוויפט העלתה את סברינה קרפנטר לבמה, והשתיים ביצעו יחד מאשאפ של השירים "White Horse" ו-"Coney Island". קרפנטר הייתה מופע החימום בסיבוב ההופעות של סוויפט באמריקה הלטינית, אסיה ואוסטרליה. ב-19 באוקטובר, בשיר על הפסנתר, סוויפט ביצעה מחרוזת של "loml" מתוך The Tortured Poets Department ושל "White Horse".
רשימת השמעה

תקליטור סינגל
"White Horse" (גרסת האלבום) – 3:55
"White Horse" (גרסת הרדיו) – 3:22
מיקומי שיא

|   ‏‏‏  מצעדים ודירוגים (2008–2009)> מדינה |   ‏‏‏  מצעדים ודירוגים (2008–2009)> מצעד |   ‏‏‏  מצעדים ודירוגים (2008–2009)> מיקום שיא |   ‏‏‏  מצעדים ודירוגים (2008–2009)>  |
| --- | --- | --- | --- |
|  אוסטרליה | מצעד הסינגלים האוסטרלי | 41 |  |
|  ארצות הברית | בילבורד הוט 100 | 13 |  |
|  ארצות הברית | מצעד שירי הקאנטרי | 2 |  |
|  הממלכה המאוחדת | מצעד הסינגלים הבריטי | 60 |  |
|  קנדה | קנדה הוט 100 | 43 |  |
|  קנדה | מצעד שירי הקאנטרי | 5 |  |
|   ‏‏‏  מצעדי סוף שנה (2009)> מדינה |   ‏‏‏  מצעדי סוף שנה (2009)> מצעד |   ‏‏‏  מצעדי סוף שנה (2009)> מיקום שיא |   ‏‏‏  מצעדי סוף שנה (2009)>  |
| --- | --- | --- | --- |
|  ארצות הברית | בילבורד הוט 100 | 76 |  |
|  ארצות הברית | מצעד שירי הקאנטרי | 27 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000 |
| ארצות הברית (RIAA) | פלטינה 2× | 2,000,000 |
| קנדה (Music Canada) | זהב | 40,000 |
סיכום
| בכל העולם | — | 3,855,000 |
 מכירות + הזרמת מדיה בלבד
White Horse (Taylor's Version)

| --- | --- |
 שיר בביצוע טיילור סוויפט
 מתוך האלבום Fearless (Taylor's Version)
 יצא לאור:  9 באפריל 2021
 תאריך הקלטה:  2020–2021
 סוגה:  קאנטרי
 שפה:  אנגלית
 אורך:  3:55
 חברת תקליטים:  ריפבליק
 כתיבה:  טיילור סוויפט, ליז רוז
 לחן:  טיילור סוויפט, ליז רוז 
 הפקה:  כריסטופר רו, טיילור סוויפט
 
White Horse (Taylor's Version) (בעברית: סוס לבן (גרסתה של טיילור)) היא הקלטה חוזרת של "White Horse". היא יצאה לאור על ידי סוויפט ב-9 באפריל 2021, באמצעות חברת התקליטים ריפבליק רקורדס, ביחד עם שאר שירי Fearless (Taylor's Version), ההוצאה החוזרת של אלבומה משנת 2008.
White Horse (Taylor's Version) > מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 111 |  |
|  אוסטרליה | מצעד הסינגלים האוסטרלי | 99 |  |
|  ארצות הברית | בילבורד הוט 100 | – |  |
|  ארצות הברית | מצעד שירי הקאנטרי | 29 |  |
|  ארצות הברית | רולינג סטון טופ 100 | 64 |  |
|  ארצות הברית | מצעד השירים מתחת להוט 100 | 2 |  |
|  קנדה | קנדה הוט 100 | 72 |  |
פרדריק אוגוסט ונדרוט

| --- | --- |

 לידה:  1819 קאסל, נסיכות הבוחר מהסן 
 פטירה:  1884 (בגיל 65 בערך) פילדלפיה, ארצות הברית 
 תחום יצירה:  ציור 
 
פרדריק אוגוסט ונדרוט (בגרמנית: Frederick August Wenderoth‏; 1819–1884) היה צלם, צייר וליתוגרף יליד גרמניה, שהיגר עם צ'ארלס כריסטיאן נאהל ואחיו לאמריקה, שם נודעו בנושאי האמנות של דיוקן, בעלי חיים, נוף וז'אנר.
קורות חייו

המורה הראשון של ונדרוט לאמנות היה אביו, הצייר קרל ונדרוט. ונדרוט למד לאחר מכן באקדמיה לאמנות בקאסל, שם פגש את קרל כריסטיאן נאהל, איתו נשאר חבר לאורך כל חייו. בגיל 18 הוא כבר העביר שיעורי אמנות לנשים (כולל אמו) בקאסל.
בשנת 1845 עזב את גרמניה בגלל התסיסה המהפכנית והתיישב בפריז. בשנת 1846 נסע לאלג'יריה, ככל הנראה יחד עם הצייר הצרפתי הידוע הוראס ורנה. עוד בפריז פגש את נאהל, שעבר גם הוא מקאסל לפריז עם משפחתו. למרות המצב הפוליטי הלא ודאי, האמנים הצעירים ביקרו במוזיאוני האמנות הרבים ובמיוחד במוזיאון הלובר ולמדו את יצירותיהם של הציירים הגדולים. המאבקים הפוליטיים שפרצו בצרפת גרמו לונדרוט לעזוב את פריז יחד עם חברו במאי/יוני 1849 ולהגר לארצות הברית. בתחילה הם שהו בברוקלין, ניו יורק. לאחר תערוכות מוצלחות באיגוד האמנות האמריקני, הוא הצליח למכור מספר ציורים בשנים 1849 ובשנת 1850 ובכך לממן נסיעות נוספות.
בשנת 1851 נדבקו ונדרוט והאחים נאהל בקדחת הזהב בקליפורניה. בחודש מרץ הם נסעו באונייה דרך הוואנה (קובה) לפנמה, חצו ברגל את פנמה הנגועה בקדחת ודרך הים הגיעו לבסוף לסן פרנסיסקו בחודש מאי. הם פנו ישירות לשדות הזהב שעל נהר היובה, קנו חלקה מגרמני וניסו את מזלם. הצלחתם הייתה קטנה מאוד, אבל הביא אותם למגע קרוב עם סביבת הבהלה לזהב, שהייתה נקודה משמעותית בדרך האמנותית המצליחה שלהם מאוחר יותר. ונדרוט החל במהרה לצייר את הכורים ותיעד אותם בטכניקת דאגרוטיפ.
לקראת סוף השנה הוא עבר לסקרמנטו עם נאהל כדי לפתוח שם סטודיו משותף. הם הפיקו ציורים, חיתוכי עץ וליתוגרפיות של סצנות כרייה ודיוקנאות. כאשר השרפה הגדולה הרסה את סקרמנטו בשנת 1852, העבירו פעילותם לסן פרנסיסקו.
ונדרוט עשה את השנים 1852–1853 בטיול בים הדרומי ובאוסטרליה.
בשנת 1856 התחתן עם לורה נאהל, אחותו למחצה של חברו וחברתו צ'ארלס כריסטיאן נאהל, ועבר איתה לפילדלפיה, פנסילבניה. עם זאת, אשתו הצעירה נפטרה בשנה שלאחר מכן כשילדה את ילדם הראשון.
בשנת 1857 שהה בצ'ארלסטון שבקרוליינה הדרומית ומשנת 1858 בפילדלפיה. למרות מכות הגורל, הוא ביסס את עצמו כצלם מוקדם בשיטת דגרוטיפ, צייר ומאייר במגזין "הארפר'ס ויקלי".
הוא נפטר משחפת בפילדלפיה בשנת 1884.
הערות שוליים

↑  Frederick Wenderoth – Biography, www.askart.com
↑  Peter E. Palmquist, Thomas R. Kailbourn: Pioneer Photographers of the Far West. Auszug aus Google Books mit Kurzbiografie auf S. 590
| --- | --- |
בקרת זהויות :  DSI: 7362  GND: 105261857X  ISNI: 0000 0004 1713 0792  LCCN: n2021010280  PIC: 266843  SUDOC: 170653471  ULAN: 500336112  VIAF: 305110500   WorldCat (עם VIAF): 305110500
מסלקה

מסלקה (באנגלית: Clearing house) היא מוסד פיננסי שנוצר כדי לאפשר ולהקל על חליפין של נכסים מסוגים שונים: העברת כספים, ניירות ערך ונגזרים פיננסיים בין גופים שונים. המסלקה מתווכת בין ישויות מסחריות שונות הסוחרות באותם נכסים, מספקת להן ודאות ומצמצמת את הסיכון העומד בפניהם.
מסורתית, העברות בין חשבונות בנק התבצעו בסוף יום עסקים, או תקופה מוסכמת אחרת, כללו התחשבנות בין הבנקים וקיזוז כלל ההעברות מהבנק הראשון לחשבונות בבנק השני בהעברות שנעשו בכיוון ההפוך. בימים בהם היה צורך להעביר כסף ממש (או שווי כסף כדוגמת זהב) בין בנקים, מנהג זה של סליקה תקופתית הוריד משמעותית את עלויות ההעברות של הבנקים, כיוון שגם אם התבצעו במהלך יום העסקים העברות רבות הלוך ושוב, סכימתם איפשרה להם להסתפק בהעברה יחידה, ובכך הקריבו דיוק (אין להם מעקב מדויק אחר הנכסים בכל חשבון לאורך היום) לטובת צמצום עלויות ניהול החשבונות.
יתר על כן, בנוסף לסיכום עסקאות פר צמד בנקים, ניתן לקזז גם עסקאות מעגליות בין הבנקים, ולהסתפק בהעברה אחת בלבד בין המסלקה ובין כל משתתף בעסקה. (כלומר, זמן ריצה של  O(n) כאשר  n הוא מספר הבנקים שיש לשרת, במקום  O(n^{2}) אם כל צמד בנקים היו מתחשבנים זה עם זה, או אף הרבה יותר מכך אם הייתה מתבצעת העברת כספים בפועל פר עסקה)
ניתן לראות דוגמה למקרה בו יושג חיסכון בהעברות עם 3 בנקים: אם למשל בנק א' חייב 1,000 שקלים לבנק ב', ובנק ב' חייב 1,000 שקלים לבנק ג', תשלום של בנק א' למסלקה ותשלום של המסלקה לבנק ג' יספק את כל החובות בצמד העברות בלבד. (יתר על כן, אם גם בנק ג' היה חייב 1,000 שקלים לבנק א', ניתן היה לקזז את כל החובות בלי להעביר כסף כלל. על כן, הוקמו לאורך השנים גופים המתמחים בסליקה של חובות מסוגים מסוימים (למשל, סליקת המחאות, סליקת כרטיסי אשראי, סליקת ניירות ערך וכו') כאמצעי לפישוט העברות כספים בנקאיות.
לאחר הסליקה נדרש לרוב גם יישוב חשבון (העברת כספים ונכסים בפועל עבור המשתתפים), ושירות זה מסופק על ידי חלק מהמסלקות, וחלקן מהן מותירות זאת למשתתפים לבצע עצמאית.
סליקת כרטיסי תשלום

סליקת כרטיסי תשלום מתבצעת כאשר לקוח מבצע פעולת חיוב בכרטיס התשלום שלו בבית עסק. במהלך הסליקה מועברים נתוני הכרטיס בצורה מאובטחת מבית העסק אל חברת הסליקה אשר פונה למנפיק הכרטיס ומבקשת אישור לכיבוד העסקה. אם העסקה תכובד, החלפת הסחורות והשירותים תתקיים, ואם לא, יצטרך המשלם להמציא אמצעי תשלום חלופי.
החברה הסולקת לרוב גובה עמלות על פעילותה.
בישראל > סליקת העברות בנקאיות

בישראל, סליקת העברות בנקאיות בין חשבונות הבנק נעשית באמצעות חברה בשם שירותי בנק אוטומטיים הרשומה בבורסה לניירות ערך בתל אביב אשר הבעלות בה מתחלקת בין הבנקים השונים ומיעוט המניות בה של הציבור. חברה זו מספקת גם שירותים נלווים לסליקה.
ראו גם

מרכז סליקה בנקאי
הערות שוליים

| --- | --- |
בקרת זהויות :  NLI: 987007284080305171  LCCN: sh85026912  NDL: 00572751
מרי בלאד מלן

| --- | --- |

 לידה:  13 במאי 1819 סטרלינג, ארצות הברית 
 פטירה:  11 בפברואר 1886 (בגיל 66) טאונטון, ארצות הברית 
 שם לידה:  Mary Taylor Blood 
 הושפעה על ידי:  פיץ הנרי ליין 
 
מרי בלאד מלן, באנגלית: Mary Blood Mellen ‏ 13 במאי 1819–11 בפברואר 1886) הייתה ציירת אמריקאית שהייתה קשורה לאסכולת נהר ההדסון, בניו אינגלנד של המאה התשע-עשרה. מרי מלן ציירה בסגנון הלומיניסטי הפופולרי באותה תקופה.
הערות שוליים

↑  Dobrzynski, Judith H. "The Grand Women Artists of the Hudson River School". Smithsonian.
↑  "Mary Blood Mellen (1819-1886) Biography and Maritime Paintings and Art - Vallejo Maritime Gallery, 18th century marine art, 19th century marine antiques, 19th century marine art, 20th century marine art, Marine art, Maritime paintings". Vallejogallery.com
1 2 3  Dunlap, Sarah and Buck, Stephanie: Fitz Henry Lane: Family and Friends. Church & Mason Publishing, 2007, pp. 88-99
↑  Hanaford, Phebe A.: Daughters of America; or, Women of the Century. True and Company, 1882, p. 289 ff. for Mary B. Mellen
↑  Dunlap, Sarah and Buck, Stephanie: Fitz Henry Lane: Family and Friends. Church & Mason Publishing, 2007, pp. 88-99
↑  "Coast of Maine". capeannmuseum.org. Retrieved 2016-10-21.
| --- | --- |
בקרת זהויות :  LCCN: no2007082823  SUDOC: 224973363  ULAN: 500335602  VIAF: 14553711   WorldCat (עם VIAF): 14553711 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מרי בלאד מלן".
נוף של חוף, 1850
ספינת מפרש בשקיעה, 1860
השוטר מבוורלי הילס

| --- | --- |

כרזת הסרט
 מבוסס על:  סיפור מאת דנילו באך   דניאל פטרי ג'וניור
 בימוי:  מרטין ברסט 
 הופק בידי:  דון סימפסון   ג'רי ברוקהיימר
 תסריט:  דנילו בך, דניאל פטרי ג'וניור 
 עריכה:  ארתור קובורן   בילי וובר
 שחקנים ראשיים:  אדי מרפי   ג'אדג' ריינהולד   ג'ון אשטון   ליסה אילבכר   רוני קוקס   סטיבן ברקוף
 מוזיקה:  הרולד פולטרמאייר
 צילום:  ברוס סרטיס 
 מדינה:  ארצות הברית ארצות הברית
 חברת הפקה:  פרמאונט 
 חברה מפיצה:  סרטי פרמאונט
 שיטת הפצה:  וידאו על פי דרישה 
 הקרנת בכורה:  ארצות הברית 5 בדצמבר 1984
 משך הקרנה:  106 דקות
 שפת הסרט:  אנגלית
 סוגה:  סרט פעולה, סרט באדי קאפ, סרט חבר'ה, סרט קומדיה 
 תקציב:  $15,000,000
 הכנסות:  $316,360,478
 הכנסות באתר מוג'ו:   beverlyhillscop
 פרסים:  זוכה פרס בחירת הקהל   מועמד לפרס אוסקר   מועמד לפרס גלובוס הזהב
 סרט הבא:  השוטר מבוורלי הילס 2
 דף הסרט ב־IMDb
 
השוטר מבוורלי הילס (באנגלית: Beverly Hills Cop) הוא סרט פעולה-קומי אמריקאי משנת 1984 בבימויו של מרטין ברסט ובכיכובו של אדי מרפי, אשר מגלם את דמותו של אקסל פולי, שוטר משטרת דטרויט, בעל חוכמת רחוב, המגיע לבוורלי הילס, קליפורניה, על מנת לפענח מקרה רצח של חברו הטוב ביותר. עוד משתתפים בסרט: ג'אדג' ריינהולד, ג'ון אשטון, ליסה אילבכר, רוני קוקס וסטיבן ברקוף.
זהו הסרט הראשון בסדרת סרטי "השוטר מבוורלי הילס", אשר הזניק את הקריירה הבינלאומית של מרפי. הסרט זכה בפרס בחירת הקהל וכן היה מועמד לפרס אוסקר ולפרס גלובוס הזהב בשנת 1985. על פי הערכות, הסרט הכניס 234 מיליון דולר ממכירת כרטיסים בארצות הברית בלבד, עובדה ההופכת אותו לסרט הרווחי ביותר בארצות הברית ב-1984.
תקציר העלילה

השוטר הצעיר והחצוף ממשטרת דטרויט אקסל פולי מעורב בתרגיל עוקץ לא מאושר במטרה לתפוס מבריחי סיגריות, אבל התרגיל נכשל כאשר שוטרים שלא מודעים לו מנסים לעצור אותו ואת המבריחים ואלה בורחים במשאית וגורמים במרדף נזק ניכר לרכוש. מפקדו של פולי, דאגלס טוד (גיל היל) מותח ביקורת על אקסל בשל התנהגותו ומאיים לפטר אותו אם לא ישנה אותה. בערב הוא מגיע לדירתו ומוצא שם חבר ילדות שלו בשם מייקי טנדינו (ג'יימס רוסו), ששוחרר לאחרונה מהכלא ועבד מאז כמאבטח בגלריה בבוורלי הילס תודות לידידה משותפת שלהם בשם ג'ני סאמרס (ליסה אילבכר), אוצרת הגלריה. מייקי מראה לאקסל איגרות חוב גרמניות ואקסל תוהה איך הוא השיג אותן, אבל מעדיף לא לשאול יותר מדי. אחרי שהשניים מבלים בבאר וחוזרים לדירתו של אקסל, הם מותקפים על ידי אנשים חמושים שמהממים את אקסל לחוסר הכרה ולאחר מכן מתעמתים עם מייקי בנוגע לאיגרות החוב ויורים בו למוות.
אקסל מבקש מטוד לקחת על עצמו את חקירת הרצח של מייקי, אבל טוד מסרב לאשר זאת בגלל הקשרים הקרובים שלו עם מייקי. לאחר מכן אקסל מבקש לקחת מספר ימי חופשה ונוסע לבוורלי הילס כדי לחקור את הרצח בעצמו. הוא נפגש עם ג'ני שעובדת בגלריה וממנה הוא לומד שמייקי עבד אצל הבעלים של הגלריה ויקטור מייטלנד (סטיבן ברקוף). כשהוא מתחזה לשליח פרחים, אקסל נכנס למשרד של מייטלנד ומתחיל לשאול אותו שאלות על מייקי, אבל נזרק על ידי אנשיו של מייטלנד אל המדרכה דרך קיר הזכוכית של לובי הבניין, ולאחר מכן נעצר ומובל לתחנת משטרת בוורלי הילס. מפקד התחנה אנדרו בוגומיל (רוני קוקס) מטיל על צמד השוטרים סמל ג'ון טאגרט (ג'ון אשטון) ובלש בילי רוזווד (ג'אדג' ריינהולד) לעקוב אחרי אקסל. אקסל משבית את מכוניתם באמצעות בננות שהוא תוחב לצינור המפלט, ומתחמק מהם, וביחד עם ג'ני הולך לאחד ממחסני הגלריה, שם הוא מוצא ארגזים רבים שלא עברו דרך המכס ומכילים קפה טחון. לאחר מכן הוא נתקל שוב בשוטרים טאגרט ורוזווד וגורר אותם איתו לבאר חשפנות, שם הם מסכלים ביחד ניסיון שוד מזוין, וביניהם לבינו מתחילה להתפתח הערכה הדדית.
יום לאחר מכן אקסל מצליח להתחמק מהמעקב של צמד שוטרים חדש, מתגנב לארוחה במועדון חברים שבו סועד מייטלנד, ומתעמת איתו, ושוב נעצר. בתחנת המשטרה הוא מספר לבוגומיל על הרצח של מייקי ועל החשד שלו שמייטלנד מבריח סמים בארגזי הקפה. לאחר מכן מגיע מפקד המשטרה הובארד ודורש כי לאור התנהגותו ילווה אקסל מחוץ לעיר על ידי רוזווד. בדרכו החוצה משכנע אקסל את רוזווד לאסוף את ג'ני ולקחת אותם למחסן של מייטלנד, לשם אמור להגיע באותו היום משלוח חדש של ארגזים. אקסל וג'ני פורצים למחסן ומגלים בתוך אחד מארגזי הקפה שקיות של קוקאין, אבל נתפסים על ידי מייטלנד ואנשיו. מייטלנד לוקח את ג'ני לביתו ומורה לאנשיו להרוג את אקסל אבל רוזווד מתערב ברגע האחרון ומציל את אקסל. השניים מגיעים לביתו של מייטלנד ומיד אחריהם מגיע גם טאגרט, וביחד השלושה חודרים לבית כדי להציל את ג'ני ולתפוס את מייטלנד. ביחד הם הורגים כמה מאנשיו של מייטלנד, כולל את זאק (ג'ונתן בנקס) - יד ימינו של מייטלנד ורוצחו של מייקי. בסופו של דבר מתעמת אקסל עם מייטלנד ומייטלנד יורה בידו אבל נורה למוות על ידי בוגומיל שמגיע לבית. כאשר המפקד הובארד מגיע לבית לאחר האירוע ודורש הסברים, בוגומיל משקר לגבי מעורבותו של אקסל ומחפה עליו ועל טאגרט ורוזווד. לאחר מכן, טאגרט ורוזווד נפגשים עם אקסל בלובי בית המלון ומתעקשים לשלם את החשבון על שהייתו, והוא מזמין אותם למשקאות לפני עזיבתו בחזרה לדטרויט והשניים מסכימים.
צוות השחקנים

| שם השחקן/ית | שם הדמות | הערות |
| --- | --- | --- |
| אדי מרפי | אקסל פולי | שוטר במשטרת דטרויט |
| ג'אדג' ריינהולד | בילי רוזווד | שוטר במשטרת בוורלי הילס |
| ג'ון אשטון | ג'ון טגרט | סמל במשטרת בוורלי הילס |
| ליסה אילבכר | ג'ני סאמרס | אוצרת אמנות, חברתו של אקסל פולי |
| רוני קוקס | סגן אנדרו בוגומיל | קצין משטרה במשטרת בוורלי הילס |
| סטיבן ברקוף | ויקטור מייטלנד | בעל גלריה לאומנות ומבריח סמים |
| ג'יימס רוסו | מייקי טנדינו | חברו המנוח של אקסל פולי |
| ג'ונתן בנקס | זאק | יד ימינו של מייטלנד, רוצחו של מייקי |
| סטיבן אליוט | האמברד | מפקח המשטרה |
| גיל היל | דאגלס טוד | חוקר משטרתי במשטרת דטרויט, מפקדו של אקסל פולי |
| ארט קימברו | פוסטר | בלש |
| ג'ואל ביילי | מק'קייב | בלש |
| ברונסון פינצ'וט | סארג' | העוזר של ג'ני |
| פול רייזר | ג'פרי |  |
| מייקל צ'מפיון | קייסי |  |
פרנק פירס: 
ג'ין ברוקן: 
דיימון ויינס: 
צ'אק אדמסון: 
צ'יפ הלר: 
| דייוויד וולס |  | מוקדן משטרתי |
ביקורות ותגובות

הסרט קיבל ביקורות חיוביות ולציון 83% באתר ריכוז הביקורות Rotten Tomatoes, מתוך 40 ביקורות.
מבקר הקולנוע מאיר שניצר כתב על הסרט "במלה אחת: מבריק".
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1985 | פרס אוסקר | פרס התסריט הטוב ביותר | מועמדות |
| 1986 | פרס באפט"א | פרס לפס-הקול הטוב ביותר | מועמדות |
| 1985 | פרס אדגר | פרס הסרט הטוב הטוב ביותר | מועמדות |
| 1985 | פרס גלובוס הזהב | פרס הסרט הטוב הטוב ביותר | מועמדות |
| 1985 | פרס גלובוס הזהב | אדי מרפי - פרס השחקן הטוב הטוב ביותר | מועמדות |
| 1986 | פרס גראמי | המוזיקה המקורית הטובה ביותר שנכתבה בעבור סרט קולנוע | זכייה |
| 1985 | פרס בחירת הקהל | הסרט החביב ביותר | זכייה |
| 1985 | פרס הפעלולים | פעלול הקולנוע הטוב ביותר באמצעות כלי רכב | זכייה |
ראו גם

הרולד פאלטרמאייר - מלחין השיר "Axel F", שיר הנושא של הסרט, שהיה להיט בינלאומי בשנת 1985. הפסקול שהלחין עבור הסרט זכה בפרס גראמי לפסקול הטוב ביותר למדיה חזותית.
הערות שוליים

↑  "Beverly Hills Cop Production Budget". The-Numbers.com. נבדק ב-21 במאי 2010. {{cite web}}:  (עזרה)
↑  "Beverly Hills Cop‎", באתר ביקורות הסרטים Rotten Tomatoes (באנגלית)
↑  מאיר שניצר, אד מרפי עושה את שלו וזה מספיק, חדשות, 20 בפברואר 1985
| פרס בחירת הקהל לסרט השנה |
| --- | --- | --- |
| 1975‏-1990 | העוקץ (1975) ‏•‏‏ מלתעות (1976) ‏•‏‏ קן הקוקייה (1977) ‏•‏‏ מלחמת הכוכבים (1978) ‏•‏‏ גריז (1979) ‏•‏‏ רוקי 2 (1980) ‏•‏‏ האימפריה מכה שנית (1981) ‏•‏‏ שודדי התיבה האבודה (1982) ‏•‏‏ אי.טי. - חבר מכוכב אחר (1983) ‏•‏‏ שובו של הג'דיי (1984) ‏•‏‏ השוטר מבוורלי הילס (1985) ‏•‏‏ בחזרה לעתיד (1986) ‏•‏‏ אהבה בשחקים (1987) ‏•‏‏ באטמן (1990) |  |
| 1992‏-2010 | שליחות קטלנית 2: יום הדין (1992) ‏•‏‏ בחורים טובים (1993) ‏•‏‏ פארק היורה (1994) ‏•‏‏ פורסט גאמפ (1995) ‏•‏‏ אפולו 13 (1996) ‏•‏‏ טיטניק (1999) ‏•‏‏ החוש השישי (2000) ‏•‏‏ גרין מייל (2001) ‏•‏‏ שרק (2002) ‏•‏‏ שר הטבעות: אחוות הטבעת (2003) ‏•‏‏ שודדי הקאריביים: קללת הפנינה השחורה (2004) ‏•‏‏ פרנהייט 9/11 (2005) ‏•‏‏ מלחמת הכוכבים - פרק 3: נקמת הסית' (2006) ‏•‏‏ שודדי הקאריביים: תיבה של איש מת (2007) ‏•‏‏ שודדי הקאריביים: סוף העולם (2008) ‏•‏‏ האביר האפל (2009) ‏•‏‏ דמדומים (2010) |  |
| 2011‏-היום | דמדומים 3: ליקוי חמה (2011) ‏•‏‏ הארי פוטר ואוצרות המוות - חלק 2 (2012) ‏•‏‏ משחקי הרעב (2013) ‏•‏‏ איירון מן 3 (2014) ‏•‏‏ מליפיסנט (2015) ‏•‏‏ מהיר ועצבני 7 (2016) ‏•‏‏ מוצאים את דורי (2017) ‏•‏‏ הנוקמים: מלחמת האינסוף (2018) ‏•‏‏ הנוקמים: סוף המשחק (2019) ‏•‏‏ בחורים רעים לתמיד (2020) ‏•‏‏ האלמנה השחורה (2021) ‏•‏‏ דוקטור סטריינג' בממדי הטירוף (2022) ‏•‏‏ ברבי (2023) |  |
ג'יימס אוגוסטוס סודם

| --- | --- |

 לידה:  27 במרץ 1819 ניו יורק, ארצות הברית 
 פטירה:  15 בספטמבר 1865 (בגיל 46) נורת' קונוויי, ארצות הברית 
 מקום לימודים:  אוניברסיטת ניו יורק 
 תחום יצירה:  ציור, אדריכלות 
 זרם באמנות:  לומניזם 
 
ג'יימס אוגוסטוס סודם (באנגלית: James Augustus Suydam;‏ 27 במרץ 1819 – 15 בספטמבר 1865) היה אדריכל, עורך דין וצייר אמריקאי. הוא נחשב לאחד מבכירי ציירי הלומיניזם. הוא ידוע ברבים כצייר נוף אמריקאי ואחד המובילים מחברי אסכולת נהר הדסון.
ביוגרפיה

ג'יימס אוגוסטוס סודם נולד ב־27 במרץ 1819, צאצא למשפחת סוחרים הולנדית ותיקה בניו יורק. הוריו היו ג'יין וג'ון סודם.
הוא סיים את לימודיו באוניברסיטת העיר ניו יורק (כיום אוניברסיטת ניו יורק - NYU), והחל את הקריירה שלו כאיש עסקים. באותו הזמן הפנה חלק משמעותי מזמנו לציור, למד אצל אמן מפורסם[דרושה הבהרה] וצייר דיוקנאות. בגיל שלושים נבחר למועדון אגודת המאה (אנ'). סודם היה גם חבר באגודת סנט ניקולס בעיר ניו יורק (אנ') וחבר לחיים באגודת התנ"ך של ניו יורק (כיום Biblica) (אנ').
סודם היה אחד הציירים הקבועים שהתקבצו לצייר בנורת' קונוויי (אנ'), ניו המפשייר, הוא הציג את הציור "האחו בקונוויי" באתנאום ניו יורק ובאתנאום בוסטון (אנ'). הוא פתח את הסטודיו שלו בבניין הסטודיו ברחוב העשירי (אנ'), בשנת 1858. בשנה שלאחר מכן הוא נבחר כחבר כבוד באקדמיה הלאומית לעיצוב (אנ'), שהעניקה לו חברות מלאה בשנת 1861.
סודם נפטר במפתיע בנורת' קונוויי בגיל 46. מכירת האחוזה שלו לאחר מותו חשפה כי היו ברשותו יצירות של ציירים כמו רמברנדט, אלברכט דירר, אדריאן ואן אוסטדה, רפאל ואמנים עכשוויים, ביניהם רוזה בונר, ארי שפר וג'ורג' כלב בינגהאם. בצוואתו, השאיר 50,000 דולר לאקדמיה הלאומית יחד עם אוסף 92 הציורים שכולל יצירות של אמנים אמריקאים מפורסמים כמו פרדריק אדווין צ'רץ', שארל אדואר פרר (אנ'), ג'ון פרדריק קנסט ואנדראס אכנבאך.
הערות שוליים

↑  Saint Nicholas Society of the City of New York, Genealogical Record, The Society, 1905. (באנגלית)
↑  Steve Shipp, American art colonies, 1850-1930 : a historical guide to America's original art colonies and their artists, Westport, Conn : Greenwood Press, 1996
↑  The Saint Nicholas Society of the City of New York, 1916, p. 175
↑  Annual Report, Issue 32, New York Bible Society, 1856, p. 57
↑  "Funeral of James A. Suydam". The New York Times. 1865-09-20. p. 8. נבדק ב-2020-06-07.
↑  Metropolitan Museum of Art (New York N.Y.) (2000). Art and the Empire City: New York, 1825-1861. Metropolitan Museum of Art. p. 92. ISBN 9780870999574.
| --- | --- |
בקרת זהויות :  GND: 122467701  ISNI: 0000 0001 1632 5596  LCCN: n2006027660  RKD: 76131  SNAC: w6jh5mkx  SUDOC: 120615193  ULAN: 500019642  VIAF: 45183833   WorldCat (עם VIAF): 45183833 
ג'יימס סודם, לונג איילנד, 1862
מגן גדעון

מגן גדעון היא מערכת הגנה אווירית מתנייעת ישראלית שנמצאת בפיתוח מתקדם ושלבי ניסוי בצה"ל. המערכת נועדה להגן על צוות קרב חטיבתי (צק"ח) מפני איומים אוויריים (מזל"טים ורחפנים) וירי תלול מסלול (בעיקר פצמ"רים). היא כוללת אמצעי שיבוש ולוחמה אלקטרונית, טילים מיירטים ומערכת לייזר. המערכת נוסתה לראשונה באימון ההקמה של צק"ח גדעון.